Aangesien dit nuus was vir my, het ek begin om die feite na te gaan en vir Burgert Wynand gekry in die 1975 Van Dyk-geslagsregister:1
Daar is ook 'n foto van Burgert en sy 1ste vrou, Elizabeth WESSELS in die register met die volgende onderskrif:2
Ek het begin wonder: wat sou die mense nou eintlik in die Vrystaat gaan maak het as hulle 'n suksesvolle besigheid in die Overberg gehad het (alhoewel ek wel bewus was van 'n paar Van Dyk gesinne soontoe verhuis het)? Hulle drie kinders (waarvan ons weet) is dan ook gedoop in die NG Kerk Winburg, in 1870, 1877 en 1879. Waar het hy tyd gekry vir meubels maak in die Kaap?
Dit blyk toe dat Anna nie met die bogenoemde Bredasdorp-Burgert getroud was nie, maar met 'n heel ander Burger Wynand - en sy sterfkennis bevestig dat hy ook oorlede is in Barrystraat, Robertson, in 1938.4 Wat ek egter van meer belang beskou, is dat sy beroep aangegee word as "carpenter" op sy sterfkennis (sowel as Anna s'n) en in sy testament bemaak hy al sy "timmerman gereedskap" aan sy een kleinseun!5 Was hy dus dié meubelmaker, of slegs ook 'n timmerman?
Die vraag ontstaan nou of die foto waarna ek verwys het, wel Burgert Wynand *1842 & Elizabeth Wessels is of dalk Burger Wynand *1867 & Anna van Dyk. Sonder meer inligting van waar die foto vandaan kom, wil ek nie 'n raaiskoot probeer nie (maar die tannie lyk vir my na 'n WESSELS)!
8. Gebaseer op die voorkoms van familierekords in die twee plekke vóór en ná die insident. Moontlik het die gesin die besluit gemaak omdat 'n groot deel van Burgert se familie reeds in die Vrystaat gevestig was.▲